**Д О П Ъ Л Н И Т Е Л Н И У К А З А Н И Я**

за провеждане на държавни изпити предвид непрекъснато променящата се епидемична обстановка и изискванията свързани с нея

На основание Заповеди № РД-01-890 от 03.11.2021 г. и РД-01-915/ 09.11.2021 на Министъра на Здравеопазването и в изпълнение на Заповед 2717/20.10.2021 г. на Ректора на Тракийски университет, както и с решение на извънреден Декански съвет от 20.10.2021 се въвеждат промени на предварително обявените условия за провеждане на държавни изпити.

Държавните изпити се провеждат по установеният присъствен график при спазване на мерките за биосигурност, и постигане на условията за т.н. „Зелен паспорт“.

1. Допуска се присъствие на ваксинирани, преболедували COVID-19 и такива с нормативни стойности антитела студенти.

2. Останалите извършват изследване и представят отрицателен резултат от PCR тест (валиден 72 часа от дата и час на теста) или отрицателен бърз антигенен тест (валиден 48 часа от дата и час на теста).

*Удостоверяването на изпълнението на горепосочените условия е чрез валиден документ за ваксиниране, преболедуване или изследване, съгласно Заповед № РД-01-890 (II, т. 1, 2, 3, 4) от 03.11.2021 г. и Заповед РД-01-915 от 09.11.2021 на министъра на здравеопазването.*

Контрол на документите се извършва от преподавателите участващи в провеждане на държавните изпити.

11.11.2021 г. Зам. Декан:………(п)…………...

 (доц. Пламен Георгиев)